Regering se argument oor rookverbod 'verstommend' | Maroela Media
Regering se argument oor rookverbod 'verstommend'
Die regering se bewering dat rokers nie Suid-Afrika se vier maande lange verbod op tabakverkope kan betwis nie omdat die verbod primêr op die verkopers van tabakprodukte gemik is, is vals, het British American Tobacco (Batsa) Woensdag in die hooggeregshof in Kaapstad aangevoer.
In haar verklaring in die regstryd met Batsa voer die minister van samewerkende regering, Nkosazana Dlamini-Zuma, aan die verbod is 'n beperking op handel en dus die regte van verkopers. Enige inbreuk op rokers se reg op privaatheid, waardigheid en outonomie is volgens die minister 'n bykomende saak en kan dus nie in die hof geopper word nie.
Dlamini-Zuma voer aan die saak berus op die kwessie of tabakmaatskappye se regte ingevolge die Grondwet geskend is.
Alfred Cockerill, Batsa se regsverteenwoordiger, het gesê dit is 'n "verstommende argument omdat die hele doel van die verbod is om rook te stop".
"Ons is verward oor die argument. Ons geleerde vriende is desperaat om te sê dat hierdie saak nie handel oor die regte van verbruikers nie, maar oor die regte van handelaars."
Cockerill het ook verwys na die regering se veelbesproke verduideliking dat die verbod probeer om rokers te keer om tabak te gebruik en dan Covid-19 só ernstig op te doen dat hulle 'n las op die land se reeds sukkelende gesondheidsorgstelsel plaas.
"Ver van bykomend, is dit die hele doel van die verbod," het Cockerill gesê.
Cockerill het ook ten sterkste verskil van die minister se argument dat die verbod nie die grondwetlike regte van tabakprodusente skend nie omdat hulle nie verhoed word om hul werk te doen nie. Volgens die minister word hulle ten slegste deur tydelike kontantvloeiprobleme in die gesig gestaar omdat die verbod die aanvraag na hul produk verminder het.
"Die minister sê, uit die verhewe hoogte van haar lessenaar in Pretoria, dat hierdie bloot 'n kontantvloeiprobleem is," het hy aangevoer.
Dié argument is duidelik onwaar en help niemand nie, het Cockerill voortgegaan, omdat die eindresultaat is dat boere wat nie hul tabak kan verkoop nie, hul deure sal moet sluit. Die minister het boonop geen aanduiding gegee tot wanneer die verbod, wat reeds op 27 Maart in werking gestel is, gaan voortduur nie.
Die hofsaak word oor twee dae aangehoor.
Batsa se regstryd volg op 'n onsuksesvolle hooggeregshofaansoek deur die Fair-Trade Independent Tobacco Association (Fita SA) om die verbod te laat omkeer. Fita SA het hom nou tot appèlhof gewend.
In die nuus sigarette
Uitgelekte brief wys ANC-ondermyning van Ramaphosa
Ek is 'n nie roker en ek het nie erg aan enige rokers nie maar, die wetgewing ontneem ons die keuse.
Verder is daar navorsing wat daarop dui dat Rokers nie maklik COVID-19 opdoen nie. Ek moet bysê dat ek dit op hoorsê het.
Belangrikste: Ons is vrye burgers. Ons kan kies of ons wil rook of nie, of ons wil drink of nie.
Ou NDZ gryp nou na strooihalms. Hopelik gaan die hof nie val vir haar kinderagtige "redes" vir die verbod nie.
As die hof sou bevind dat die verbond onkonstituneel was, het Ramaphosa en kie groot probleme.
Ek ken geen roker wat opgehou het nie. Hul betaal net meer vir sigarette maar blykbaar het die pryse nou heelwat afgekom want daar is n oorvloed sigarette bekombaar. Net die kriminele baat by die verbod.
Dis verstommend dat regslui dink dat die howe enigsins 'n remedie inhou teen diegene wat alles met minagting platvee .
Ons het regte!!! Julle is verslaaf aan omkopery en korrupsie! Dis oor jy NDZ saam jou kinders geld maak op swart mark en word steeds nie vervolg nie! Wat doen hulle met mense wat verslaaf is aan drugs, dagga wat wettig is en pil verslaafdes? Sweet blow niks. Jou redenasies maak GEEN sin nie kom by kopdoek!Taxi's mag 110% vol gelaai word aikona dit veroorsaak Covid